少虛用前韻見貽仍答二首  其二
作者：郭印
朝代：宋

paragraphs: 倦游思林泉，歸夢空昔昔。
田無二頃良，何以充耕織。
古來貴公子，氣熖熏王室。
家饒數百僮，門走三千客。
志滿釁日生，坐使天奪魄。
我今安下僚，倖進無奇策。
空懷愛主心，但欠封侯骨。
躍金恐不祥，守道甘沈默。
岷山高峨峨，其下可卜宅。
地靈雲物秀，似與塵凡隔。
誅茅存晚計，好在西巖北。
每逢風雨夜，念此空反側。